Mesterskabet blev vundet af [[Schweiz]]' hold bestående af [[Binia Feltscher]], [[Irene Schori]], [[Fränziska Kaufmann]], [[Christine Urech]] og [[Carole Howald]], som i finalen besejrede [[Canada]]s hold med 9-5. De to hold havde allerede i grundspillet skilt sig ud som de to bedste. I playoff 1/2 vandt canadierne med 8-3 og gik dermed videre til finalen, mens schweizerne måtte spille semifinale mod [[Sydkorea]], der havde vundet over [[Rusland]] i playoff 3/4. [[Schweiz]] vandt semifinalen med 7-3, og fuldførte som nævnt triumfen i finalen. Det var fjerde gang i historien, at et [[Schweiz|schweizisk]] hold vandt [[VM i curling#Kvinder|VM-titlen for kvinder]]. [[Schweiz]]' tre tidligere VM-sejre blev vundet i [[VM i curling 1979 (kvinder)|1979]], [[VM i curling 1983 (kvinder)|1983]] og [[VM i curling 2012 (kvinder)|2012]]. Bronzemedaljerne blev vundet af [[Rusland]], som i bronzekampen vandt med 7-6 over [[Sydkorea]] efter en ekstra ende, og som dermed vandt VM-medaljer for første gang.
Sport Kultur